b'\n_START_ARTICLE_\nMalanje\n_START_SECTION_\nPamumuno ng mga Portuges\n_START_PARAGRAPH_\nItinatag ng mga nandayuhang Portuges ang Malanje noong ika-19 na dantaon. Nagsimula noong 1885 ang pagtatayo ng daambakal mula Luanda papuntang Malanje na nasa matabang mga lupaing bulubundukin. Kabilang sa mga paligid-ligid ng Malanje ang pangunahing lugar na gumagawa ng bulak sa Portuges na Kanlurang Aprika at nagpa-andar sa pag-unlad nito mula sa simula. Ang bayan ay pinaunlad noong kalagitnaan ng ika-19 na dantaon bilang mahalagang feira (talipapa) sa pangunahing talampas ng Portuges Angola, sa pagitan ng Luanda \xe2\x80\x94 ang kabisera at pinakamalaking lungsod, 350 kilometro (220\xc2\xa0milya) sa kanluran \xe2\x80\x93 at ang lambak ng Ilog Cubango na tinitirhan ng liping Hilagang Mbundu, 200\xc2\xa0kilometro (120\xc2\xa0milya) sa silangan. Dahil nasa taas ito na 1,134 metro (3,720\xc2\xa0talampakan), mayroon itong pangmataas na lugar na klimang, kung kaya naaangkop ito sa ilang mga produksiyong pagsasaka. Naging isang mahalagang sentrong pang-agrikultura, paggawa, pangangalakal at paglilingkod. Kabilang sa mga ginagawa nito ay bulak, tela, kape, prutas at mais. Mayroon din itong sinehan, pagamutan, estasyong daambakal at paliparan. Itinatag ang Pambansang Liwasan ng Cangandala ng mga maykapangyarihang Portuges noong ika-25 ng Hunyo 1970. Dati na itong ibinukod bilang isang Integral Natural Reserve noong ika-25 ng Mayo 1963.\n_START_SECTION_\nPagkaraan ng kalayaan mula sa Portugal\n_START_PARAGRAPH_\nAng pag-alis ng mga Portuges kasabay ng kasarinlan ng Angola noong 1975 at ang sumunod na Digmaang Sibil ng Angola (1975\xe2\x80\x932002) ay lubhang nagpahadlang sa produksiyon ng bulak pati na rin ng kape at mais. Bahagyang nasira ang Malanje noong digmaang sibil, ngunit ang mga  pagsisikap ng muling pagtatayo sa mga sumunod na taon pagkaraan ng digmaan ay muling nagpatayo sa lungsod at mga paligid nito.\n_START_SECTION_\nPaliparan\n_START_PARAGRAPH_\nItinayo ang Paliparan ng Malanje (IATA: MEG,\xc2\xa0ICAO: FNMA) noong panahong kolonyal. Walang mga lipad patungong kabiserang lungsod na Luanda sa kasalukuyan.\n_START_SECTION_\nRailway\n_START_PARAGRAPH_\nSinimulan ang pagtatayo ng daambakal mula Luanda papuntang Malanje sa matabang mga lupaing paltok noong 1885. Kasunod ng pagtatapos ng digmaang sibil noong 2002, ito ang inaasahang dulo ng daambakal mula Luanda kapag tapos na ang muling pagtatayo.'